Bekende fotograaf sterfEen van Alfred Kumalo se foto’s. Alfred Kumalo, die persfotograaf, is Sondagaand in die ouderdom van 82 aan nierversaking in ŉ Johannesburgse hospitaal dood. Kumalo is in Alexandra gebore en het ŉ bekende fotograaf geword toe hy vir Drum-tydskrif begin werk het. “Kumalo se foto’s het bygedra tot die einde van Apartheid,” het Jackson Mthembu, ŉ ANC woordvoerder, gesê. “Sy foto’s het as bewyse aan die internasionale gemeenskappe gedien oor die brutaliteit van Apartheid. Dit het bygedra tot die internasionale druk teen die Apartheid-regime.” Kumalo het berig oor verskeie historiese gebeurtenisse soos onder andere die 1976-studenteopstand, die 1980’s noodtoestand, die ontbanning van die bevrydingsbewegings en die inhuldiging van Suid-Afrika se eerste demokratiese regering. Alfred Kumalo. Foto: Stephen Frank